عبد الحكيم عامر

المشير عبد الحكيم عامر  (11 ديسمبر 1918 - 14 سبتمبر 1967) كان وزير الحربيه فى مصر , واحد من الظباط الاحرار من مواليد سمالوط (المنيا). عبد الحكيم عامر شارك مع الجيش المصرى فى حرب 48 و فى ثورة 23 يوليه و قاد الجيش المصرى فى حرب السويس (1956) و فى حرب اليمن (1962 - 1967) و فى حرب 1967.
 عبد الحكيم و تنظيم الظباط الاحرار 
كان عبد الحكيم عامر واحد من الظباط اللى عاملين تنظيم جوا الجيش و مسميين نفسهم الظباط الاحرار و اللى شاركو بعدين فى انقلاب 52 و كان معروف عن عبد الحكيم عامر علاقته كانت قويه مع جمال عبد الناصر واللى بدات لما كانو الاتنين فى كلية الحقوق فكان جمال عبد الناصر و عبد الحكيم عامر زمايل فى كلية الحقوق الا انه بسبب صعوبة دراسة القانون و كلية الحقوق فمااتوفقوش فى مجال دراسة القانون - ممكن ده يفسر عداء جمال عبد الناصر لما استولى على السلطه للقانونيين - فده خلى عبد الحكيم عامر يقدم فى الكليه الحربيه و لانه كان ابن اخت حيدر باشا فاتوسط لدخول جمال عبد الناصر للكليه الحربيه و بالفعل دخلو الاتنين الكليه الحربيه سنتها و كان عبد الناصر اتقدم للكليه الحربيه فى السنه اللى قبليها الاانه ما اتقبلش , الاانه مع كون عبد الحكيم عامر ابن اخت محمد حيدر باشا ( اللى ينطبق عليه المثل بتاع جزاء سنمار ) فده ساعدهم هما الاتنين فى دخول الكليه الحربيه وقتها.

 عبد الحكيم عامر و الجيش 
ارتبط اسم عبد الحكيم عامر جدا بالجيش, و ده لانه مسك وزارة الحربيه لفتره دخلت فيها مصر فى حروب كتير زى حرب 56 , حرب اليمن , حرب 67 , و غيرها من الحروب اللى دخلها الجيش المصرى فى دول فى افريقيا و غيرها.

 عبد الحكيم عامر و حرب 67 
من اكتر الاحدث اللى ارتبطت جدا باسم عبد الحكيم عامر حرب 67 و الذى مات (سواء انتحار او قتل) بعدها و بسببها و اللى حملته الاداره وقتها نتيجة الهزيمه اللى اتعرض ليها الجيش المصرى

 مصادر 

 لينكات خارجيه 

 برلنتى عبد الحميد تفتح النار على الجميع فى اخر حوار ليها ...
 برلنتى عبد الحميد المتزوجه من القائد العام للجيش المصرى تكشف عن أسرار انتحاره ...

تصنيف:ظباط احرار
تصنيف:عسكريين مصريين
تصنيف:عسكريين مصريين وصلو لرتبة مشير
تصنيف:نائب رئيس مصر
تصنيف:وزراء دفاع مصريين
تصنيف:غاسلين اموال
تصنيف:تجار سلاح
تصنيف:حرب 48
تصنيف:مصريين قاوموا العدوان الثلاثى
تصنيف:حرب اليمن
تصنيف:حرب 67
تصنيف:منياويه
تصنيف:ناس من سمالوط